Výmena antihistaminik
Pekný vecer,dcéra 11 rokov mala predpísaný Spirabel 2,5 mg na vysyp a dotazovala som sa u imunologa,že ideme k moru, a že som čítala na vašej stránke, že nemoze ísť na slnko ,imunologicka jej predpísala Aerius, kde je taká istá antihistam.zložka.Môže tento liek užívať na slnku. Vďaka
Dobrý deň,
Ďakujeme za vašu otázku. Lieky Spirabel a Aerius obsahujú rovnakú účinnú látku, ktorou je dezloratadín.
Medzi nežiadúcimi účinkami liečiva dezloratadín s neznámou frekvenciou výskytu je uvádzaná aj fotosenzitivita. To znamená, že počas užívania liekov s jej obsahom je zvýšená citlivosť kože na slnko, dokonca aj v prípade zamračeného počasia a na UV (ultrafialové) žiarenie, napríklad UV žiarenie solária.
Prevenciou pred vznikom fotosenzitívnej reakcie je pobyt v tieni pod slnečníkom, vhodný odev a fotoprotektívne prípravky s vhodným SPF. Aplikácia musí byť včasná (aspoň 20 – 30 min. pred expozíciou), dostatočná a opakovaná najmä v prípade potenia, kúpania a utretia uterákom. Odporúča sa používať
opaľovacie krémy s fyzikálnymi filtrami
(oxid titaničitý, oxid zinočnatý), ktoré nepenetrujú do kože a fungujú na princípe odrazu alebo rozptýlenia dopadajúceho UV žiarenia, čím sa eliminuje riziko vzniku fotosenzitívnych reakcií.
Prajem pekný zvyšok dňa.
S pozdravom
Mgr. Tamara Jakúbeková